
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 367 

” 1 Ιουνίου 1998 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Άρση αναδάσωσης 1 -401,33 στρεμ. στη θέση «Αετός 
- Παλιοχώρι» στην περιφέρεια Κοιν. Περιβλέπτου 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέας της όψης του κτιρίου 
που βρίσκεται στη Θεσσαλονίκη και επί της οδού 
Τσιμισκή αριθμ. 64, φερομένου ως ιδιοκτησίας της 
εταιρείας Φωκάς Οδυσσεύς Α.Ε. και καθορισμός ει¬ 
δικών όρων και περιορισμών δόμησής του . 2 

Τροποποίηση του ρυμοτομικού σχεδίου του Δήμου Κο¬ 
ρυδαλλού στο Ο.Τ. 142 . ^ 


ΑΝ ΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 979 ί 1 * 

Άρση αναδάσωσης 1.401,33 στρεμ. στη θέση «Αετός - 

Παλιοχώρι» στην περιφέρεια Κοιν. Περιβλέπτου. 

Ο ΓΕΝ. ΤΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις των άρθρων 44 και 75 Ν. 998/79 «Περί 
προστασίας δασών και δασικώνεν γένει εκτάσεων της Χώ¬ 
ρας». 

2. Τις αριθμ. 160417/1180/1980 και 171076/4266/ 
1985 εγκ. διαταγές Υπ. Γεωργίας σχετικές με τις αναδα¬ 
σωτέες εκτάσεις ως και τις άρσεις αναδασώσεων επί 
εκτάσεων για τις οποίες έχουν εφαρμογή οι διατάξεις του 
άρθρ. 75 Ν. 998/79. 


3. Την αριθμ. 2343/5.9.97 απόφασή μας, με την οποία 
κηρύχθηκε αναδασωτέα δασική έκταση εμβ. 1.401,33 
στρεμ. στη θέση «Αετός - Παλιοχώρι» περιφέρειας Κοιν. 
Περιβλέπτου (ΦΕΚ811 τ.Δ724.9.97). 

4. Το αριθμ. ΔΑΑ 3520/17.3.98 έγγραφο της Δ/νσης 
Αγροτ. Ανάπτυξης Ν, Μαγνησίας, σχετικό με το ιδιοκτη¬ 
σιακό καθεστώς που διέπει την ως άνω αναδασωτέα 
έκταση. 

5. Την αριθμ. 1466/28.4.98 αναφορά Δασαρχείου Βό¬ 
λου, με την οποία εισηγείται την άρση της ανωτέρω από¬ 
φασης επειδή πρόκειται για κοινόχρηστη έκταση του 
Αγροτικού Κώδικα η οποία εκ παραδρομής κηρύχθηκε 
λόγω πυρκάίάς ως αναδασωτέα. 

6. Τις διατάξεις του Ν. 2503/97 «Περί διοίκησης, απο¬ 
κέντρωσης, στελέχωσης της Περιφέρειας κ.ά. διατά¬ 
ξεις». 

7. Την αριθμ. 2155/29.8.97 απόφαση του Γεν. Γραμμα- 
τέα Περιφ. Θεσσαλίας, δυνάμει της οποίας μας εξουσιο¬ 
δότησε να υπογράφουμε με εντολή του τις αποφάσεις άρ¬ 
σης των αναδασώσεων, αποφασίζουμε: 

Αίρουμε την αριθμ. 2343/5.9.97 απόφασή μας, με την 
οποία είχε κηρυχθεί ως αναδασωτέα δασική έκταση εμβ. 
1.401,33 στρεμ. στη θέση «Αετός - Παλιοχώρι» στην περι¬ 
φέρεια Κοιν. Περιβλέπτου, καθόσον πρόκειται για έκταση 
κοινόχρηστη του Αγροτικού κώδικα, η οποία έχει παρσχω- 
ρηθεί. για αποκατάσταση κτηνοτρόφων με δικαίωμα νο¬ 
μής εις το διηνεκές, για την οποία δεν ενδείκνυτο η κή¬ 
ρυξή της ως αναδασωτέας και συνεπώς δέον ν' ανακλη¬ 
θεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 11 Μαΐου 1998 

Με εντολή Γεν. Γραμ. Περιφέρειας 
Ο Διευθυντής Δασών 
ΕΥΣΤ. ΣΤΑΘΑΡΑΚΟΣ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 2389 (2) 

Χαρακτηρισμός ως διατηρητέας της όψης του κτιρίου που 
βρίσκεται στη Θεσσαλονίκη και επί της οδού Τσιμισκή 
αριθμ. 64, φερομένου ως ιδιοκτησίας της εταιρείας 
Φωκάς Οδυσσεύς Α.Ε. και καθορισμός ειδικών όρων 
και περιορισμών δόμησής του. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του Ν. 1577/1985 (ΦΕΚ 210 Α') «Γενικός Οικοδομι¬ 
κός Κανονισμός» και ειδικότερα των άρθρων 3 και 4 αυ¬ 
τού, όπως τροποποιήθηκε μεταγενέστερα» (άρθρο 1 Ν. 
1772/1988 ΦΕΚ 91 Α ). 

•Του Π.Δ. 358/1986 (ΦΕΚ 158 Α') «Καθορισμόςαρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

•Του Π.Δ. 92/1987 (ΦΕΚ 51 Α’) «Οργανισμός Υπουρ¬ 
γείου Βόρειας Ελλάδας», όπως τροποποιήθηκε και συ¬ 
μπληρώθηκε με τις διατάξεις του Π.Δ/τος 492/1988 
(ΦΕΚ 224 Α'). 

2. Την Υ. 704/19.8.1988 (ΦΕΚ 575 Β') απόφαση του 
Πρωθυπουργού, για τη μετονομασία του Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

3. Την ΔΙΛΑΠ/Γ/3046/51009/14.10.94 απόφαση του 
ΥΠΠΟ (ΦΕΚ 833/Β794), για χαρακτηρισμό ως ιστορικού 
τόπου του κέντρου της Θεσσαλονίκης, όπου βρίσκεται και 
το κτίριο της οδού Τσιμισκή αριθ. 64 της Θεσσαλονί¬ 
κης. 

4. Την από 22.4.98 αιτιολογική έκθεση της Διεύθυνσης 
Πολιτισμού του Υπουργείου Μακεδονίας - Θράκης. 

5. Την από 4.5.98 απάντηση των ιδιοκτητών του υπόψη 
κτιρίου, αποφασίζουμε: 

1. Χαρακτηρίζεται ως διατηρητέα η όψη, καθώς και το 
κλιμακοστάσιο στην υφιστάμενη θέση μορφή και διάταξη 
από το ισόγειο ως τον 6ο όροφο του κτιρίου στη Θεσσαλο¬ 
νίκη και επί της οδού Τσιμισκή αριθμ. 64, φερόμενο ως 
ιδιοκτησίας της εταιρείας Φωκάς Οδυσσεύς Α.Ε., όπως 
φαίνεται στο συνημμένο τοπογραφικό διάγραμμα σε κλί¬ 
μακα 1:500, που θεωρήθηκε από τη Δ/νση Πολιτισμού του 
ΥΜΑΘ και που σε σμίκρυνση αντίτυπό του δημοσιεύεται 
με την απόφαση αυτή, για τους παρακάτω κυρίως λόγους: 


Η όψη του κτιρίου έχει λιτά μορφολογικά στοιχεία χαρα¬ 
κτηριστικά της αρχιτεκτονικής του Μεσοπολέμου στη 
Θεσσαλονίκη. 

Η συμμετρία της χάραξης των επιμέρους στοιχείων (με 
εξαίρεση ίσως της όψης του ισογείου που αλλοιώθηκε 
από επεμβάσεις για λειτουργικούς λόγους) αποτελούν χα¬ 
ρακτηριστικό δείγμα της αρχιτεκτονικής έκφρασης της 
εποχής. 

Το κλιμακοστάσιο από το ισόγειο ως τον 6ο όροφο εμ¬ 
φανίζει λιτά μορφολογικά στοιχεία, χαρακτηριστικά της 

εποχής του. 

2. Επιτρέπονται μικρές επεμβάσεις στη διατηρημένη 
όψη κυρίως στον ισόγειο χώρο αρκεί να μην αλλοιώνουν το 
μορφολογικό χαρακτήρα της. 

3. Επιτρέπεται να κατεδαφιστεί το τμήμα του κτιρίου 
πίσω από την όψη και να κατασκευασθεί στη θέση του ένα 
κτίριο σύμφωνα με τους υφιστάμενους όρους δόμησης και 
τον ισχύοντα Γ.Ο.Κ. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για τη 
χρήση των χώρων του κτιρίου. 

5 . Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται έγκριση της Επιτροπής Πολε- 
οδομικού και Αρχιτεκτονικού Ελέγχου (ΕΠΑΕ) και της 
Διεύθυνσης Πολιτισμού του Υπουργείου Μακεδονίας - 
Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμβου¬ 
λίου της Επικράτειας, εντός προθεσμίας εξήντα (60) ημε¬ 
ρών, αρχόμενης από της επομένης της δημοσιεύσεώς της 
στην Εφημερίδα της Κυβερνήσεως, σύμφωνα με τις δια¬ 
τάξεις του άρθρου 46 του Π.Δ. 18/1989 «Κωδικοποίηση 
διατάξεων νόμων για το Συμβούλιο της Επικράτειας». 

7. Κάλυψης δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.ΤΑ. 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Μαΐου 1998 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

Αριθ. Π 19997/Α 215 (3) 

Τροποποίηση του ρυμοτομικού σχεδίου του Δήμου Κορυ¬ 
δαλλού στο Ο.Τ. 142. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του Ν.Δ/τος της 17.7.1923, όπως μετα¬ 
γενέστερα τροποποιήθηκαν και συμπληρώθηκαν και ειδι¬ 
κότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α’) όπως 
τροποποιήθηκαν με το υπ' αριθ. 1018/71 Ν.Δ/γμα (ΦΕΚ 
220/Α") και με την παράγραφο 3 του άρθρου 34 του Ν. 
1577/85 (ΦΕΚ 210/Α). 

3. Τις διατάξεις του υπ’ αριθ. 183/86 Π.Δ/τος (ΦΕΚ 
70/Α'). 

4. Την εγκύκλιο ΔΤΕ/δ/43511/161/55/13.6.88 του 
Υ.ΠΕ.ΧΩ.Δ.Ε. περί «οδηγίες και προδιαγραφές για τροπο¬ 
ποιήσεις κ.λπ. ρυμοτομικών σχεδίων». 

5. Τις με αρ. 198/97 αποφάσεις του Δήμου Κορυδαλ¬ 
λού. 

6. Την από 3.3.98 γνωμοδότηση του ΣΧΟΠ Νομαρχίας 


Πειραιά (αρ. πρακτ. 8). _ 

7. Τις διατάξεις του οργανισμού Νομαρχιακής Αυτοδιοί¬ 
κησης Αθηνών - Πειραιώς (ΦΕΚ 395/Β/11.5.95), αποφα¬ 
σίζουμε: 

1. Εγκρίνεται η τροποποίηση του ρυμοτομικού σχεδίου 
του Δήμου Κορυδαλλού στο Ο,Τ. 142 με χαρακτηρισμό 
του χώρου (Α-Β-Γ-Δ-Ε-Α) για την ανέγερση του Ιερού 
Ναού Αγίου Στυλιανού και της οδού Σταματοπούλου σε 
πεζόδρομο, όπως φαίνεται και στο συνημμένο τοπογρα- 
φικό διάγραμμα. 

2. Από τις διατάξεις αυτής της απόφασης προκύπτουν 
δαπάνες σε βάρος του προϋπολογισμού του Δήμου Κορυ¬ 
δαλλού το ύψος των οποίων δεν μπορούμε να προσδιορί¬ 
σουμε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 10 Απριλίου 1998 

Ο Νομάρχης 
ΧΡ. ΦΩΤΙΟΥ 

